Diari Oficial de la Generalitat Valenciana


Sumari del DOGV 5591, del 04-09-2007 (2007/10525)

Bases i convocatòria per a proveir cinc places d'agent de la policia local, de l'oferta pública d'ocupació de 2006 i 2007.
--------------------------------------------------------------------------------------------------------------------------

### Dades del document

Número de DOGV
:   5591

Data del DOGV
:   04-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10389


Data del document
:   20-06-2007

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * administració local
    * policia
    * concurs administratiu

Bases i convocatòria per a proveir cinc places d'agent de la policia local, de l'oferta pública d'ocupació de 2006 i 2007. [2007/10248]  
1. Objecte de la convocatòria  
Una vegada realitzat el tràmit de consulta prèvia amb la mesa de negociació, és objecte d'esta convocatòria la provisió en propietat de cinc places d'agent de la policia local, dues corresponents a l'oferta pública d'ocupació 2006, dues a l'oferta pública d'ocupació 2007, i una vacant per jubilació, escala d'administració especial, subescala servicis especials, classe policia local i els seus auxiliars, enquadrades en l'escala bàsica, corresponent-los el nivell C de titulació.  
2. Condicions dels aspirants  
L'accés a les categories d'agent de policia local es realitzarà de la manera següent:  
- Dues per mitjà de concurs de mobilitat.  
- Tres per concurs: oposició lliure. En el cas que es declarara desert el concurs de mobilitat, s'accedirà a totes les places per mitjà d'este sistema, havent de reunir els aspirants, a més dels assenyalats en les bases generals, els següents requisits, referits al dia en què finalitze el termini d'admissió de sol·licituds:  
A. Tindre la nacionalitat espanyola.  
B. Estar en possessió del títol de Batxiller Superior o equivalent o complides les condicions per a obtindre'l en la data que finalitze el termini de presentació d'instàncies. L'equivalència de les titulacions acadèmiques hauran d'adequar-se a allò que disposa el Reial Decret 1272/2003, de 10 d'octubre, pel qual es regulen les condicions per a la declaració d'equivalència de títols espanyols d'ensenyament superior universitari o no universitari als títols universitaris de caràcter oficial i validesa en tot el territori nacional o estar reconegudes per la resolució expressa de la Direcció General de Coordinació i Alta Inspecció del Ministeri d'Educació, Cultura i Esport.  
C. Tindre complits 18 anys sense excedir l'edat de 30 anys. Només als efectes d'edat màxima es compensarà el límit amb els servicis prestats anteriorment a l'administració local, com a policia local o auxiliar de policia local.  
D. No patir cap malaltia o cap defecte físic que impedisca l'exercici de les funcions, d'acord amb els quadres d'exclusions mèdiques que s'establisquen, i tindre una estatura mínima d'1,70 metres, els hòmens, i 1,65 metres, les dones.  
E. Estar en possessió dels permisos que habiliten per a la conducció de les classes A i classe B que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,61 kW/kg.  
F. No haver sigut separat, per mitjà d'expedient disciplinari, del servici de l'Estat, de les comunitats autònomes, de les entitats locals, ni trobar-se inhabilitat per a l'exercici de funcions públiques.  
G. Haver abonat, per mitjà del procediment assenyalat en les bases genèriques, els drets d'examen.  
3. Presentació d'instàncies i documentació annexa  
Segons allò que s'ha assenyalat en les bases generals.  
I a més:  
- Certificat mèdic oficial, expedit per professional qualificat, en què haurà de constar expressament l'aptitud o falta d'esta per a l'exercici del càrrec i la talla, ajustant-se al quadro d'exclusions que figuren en l'annex de l'Ordre de 25 de desembre de 2005, de la Conselleria de Presidència (publicada en el DOGV núm. 3175, de 03.02.1998) i que acredite no patir malaltia o defecte físic.  
- Fotocòpia compulsada del document nacional d'identitat.  
- Fotocòpia compulsada del permís de conduir.  
4. Admissió d'aspirants  
Segons allò que s'ha assenyalat en les bases generals.  
5. Tribunal qualificador  
Segons allò que s'ha assenyalat en les bases generals.  
A més formarà part del tribunal qualificador.  
El cap del cos de la Policia Local de l'Ajuntament de Monforte, i si no n'hi ha, un funcionari de la corporació de la mateixa categoria o superior, preferentment pertanyent al cos de la Policia Local.  
6. Començament i desenvolupament de les proves  
L'oposició consistirà a realitzar els exercicis que a continuació s'establixen en la convocatòria, d'acord amb els criteris mínims que es determinen.  
Fase d'oposició  
Proves selectives:  
Exercici primer. De caràcter obligatori i eliminatori.  
- Mesurament d'estatura: la qualificació serà d'apte o no apte.  
Exercici segon. De caràcter obligatori i eliminatori.   
- Prova psicotècnica aptitudinal i de personalitat.  
Consistirà a superar els exercicis o proves psicotècniques aptitudinales i de personalitat que es determinen en l'annex I d'estes bases. Els aspirants podran sol·licitar-ne la convalidació d'estes proves i quedar exempts de fer-les. La dita acreditació haurà d'haver sigut expedida per l'ajuntament convocant en primera instància, i fer menció expressa per part del secretari del tribunal al fet que, les proves superades al seu dia, ho va ser d'acord amb les degudament homologades per l'Institut Valencià de Seguretat Pública.  
El tribunal es reserva el dret de convalidar, d'acord amb el que s'ha exposat adés, estes proves psicotècniques.  
La dita prova es qualificarà amb apte o no apte i tindrà caràcter eliminatori.  
El tribunal fixarà el temps màxim de la prova.  
Exercici tercer: de caràcter obligatori i eliminatori.  
- Proves d'aptitud física  
Consistiran a superar proves d'aptitud física que pose de manifest la capacitat per a l'exercici del lloc de treball i el contingut i de la qual marques mínimes, de conformitat amb el que establix l'Ordre d'1 de juny de 2001 seran, almenys, les següents:  
2.1. Proves físiques  
Consistirà en la realització de les proves físiques les característiques de les quals s'indiquen tot seguit. Les marques que s'expressen corresponen als mínims de cada prova. Els aspirants han de superar un mínim de cinc proves per a ser qualificat com a apte, i hi han de participar obligatòriament en totes i cada una. El conjunt de les proves físiques es puntuarà amb un màxim de 10 punts i s'obtindrà la dita puntuació per mitjà de càlcul proporcional de les proves i marques mínimes i màximes superades.  
· Escalada de corda amb presa de peus: hòmens, 4 metres; dones, 3 metres.  
· Salt d'altura: hòmens, 1,30 metres; dones, 1,20 metres. (Se'n permetran dos intents).  
· Salt de longitud amb carrera: hòmens, 4,50 metres; dones, 4,30 metres. (Se'n permetran dos intents).  
· Natació 25 metres: hòmens, 20 segons; dones, 25 segons.  
· Carrera de velocitat de 60 metres: hòmens, 9 segons; dones, 11 segons.  
· Abdominals (agafats pels turmells): hòmens, 40 repeticions en 60 segons; dones, 35 repeticions en 60 segons.  
· Carrera de resistència de 1.000 metres: hòmens, 4 minuts; dones, 4 minuts 10 segons.  
La corporació declina tota la responsabilitat que es derive dels accidents que es pogueren produir com a conseqüència d'este exercici.  
Els aspirants hauran d'acudir proveïts de vestimenta i calçat esportiu.  
2.2. Valoració de les proves d'aptitud física  
La valoració de les proves d'aptitud física es realitzarà atorgant un 10 a la millor marca obtinguda per un aspirant i un 5 a la pitjor marca que supere el mínim establit per a cada prova. La puntuació de les proves no superades es farà atorgant un 4 a la marca que més s'aproxime al mínim establit i un 0 a la pitjor marca i es puntuarà les intermèdies de forma proporcional. En les proves de salt es farà mesurant la distància efectiva. En l'escalada de corda se'n puntuarà amb un 10 la superació i amb un 0 la no-superació.  
Exercici quart: de caràcter obligatori i eliminatori.  
- Test de cultura policial.  
Consistirà a contestar correctament per escrit, un qüestionari de 50 preguntes, amb quatre respostes alternatives, una certa, en un temps màxim d'1 hora i 30 minuts, sobre el temari que es publica en l'annex II. Per a la correcció d'esta prova es tindran en compte, en tot cas, les respostes errònies. La qualificació d'este exercici serà de 0 a 10 punts, i s'ha d'obtindre un mínim de 5 punts per a superar-lo.  
Les preguntes d'esta prova es puntuaran de la forma següent:  
- Cada pregunta contestada correctament puntuarà 0,2 punts.  
- Cada pregunta contestada de forma incorrecta (assenyalant com a vertadera una alternativa que no és la correcta), es penalitzarà amb 0,06 punts, és a dir, es puntuarà amb ?0,06 punts.  
- Les preguntes sense contestar o contestades en més d'una de les alternatives no puntuaran, encara que alguna de les contestades siga la correcta, ni seran objecte de penalització.  
Exercici cinqué: de caràcter obligatori i eliminatori.   
- Reconeixement mèdic  
Consistirà a superar un reconeixement mèdic, d'acord amb el barem mèdic establit en l'annex que figura al final d'esta convocatòria. La superació d'esta prova homologada per l'Institut Valencià de Seguretat Pública, tindrà una validesa d'un any des de la seua realització. Queden exempts de realitzar-la aquells qui, en el dit període, l'hagen superada, sempre que no es produïsquen malalties o malalties que, al parer del tribunal mèdic, justifiquen el fet de tornar-les a passar.  
Exercici sisé. De caràcter obligatori i eliminatori.  
- Desenvolupament del temari.  
Consistirà a desenvolupar per escrit dos temes triats per l'aspirant de quatre extrets per sorteig, un de cada un dels grups primer a quart del temari, ambdós inclusivament, que figura al final d'esta convocatòria.  
El dit tema serà llegit en sessió pública davant del tribunal, que podrà formular les preguntes o aclariments que sobre este jutge oportunes.  
Temps màxim: 1 hora i 30 minuts.  
Es valorarà la claredat d'idees i el coneixement sobre els temes exposats.  
La qualificació d'este exercici serà de 0 a 10 punts i, per a superar l'exercici, s'ha d'obtindre un mínim de 5 punts.  
La valoració dels exercicis de desenvolupament de temari es farà obtenint la mitjana aritmètica de cada un dels membres del tribunal, i rebutjant a este efecte totes les puntuacions màximes i mínimes quan hi existisca una diferència de 4 punts o més, servint, si és el cas, com a punt de referència la puntuació màxima obtinguda.  
Exercici seté. De caràcter obligatori  
- Temes locals  
Consistirà a contestar, per escrit, un qüestionari de 25 preguntes tipus test, amb quatre alternatives de resposta cada una, de les quals només una de les alternatives és la vertadera.  
Les dites preguntes versaran sobre el grup cinqué del temari que figura al final d'esta convocatòria.  
Temps màxim: 45 minuts.  
Les preguntes d'esta prova es puntuaran de la forma següent:  
Cada pregunta encertada puntuarà 0,40 punts.  
Cada pregunta contestada de forma incorrecta (assenyalant com vertadera una alternativa que no és la correcta), es penalitzarà amb - 0,12 punts.  
Les preguntes sense contestar o contestades en més d'una de les alternatives no puntuaran, encara que alguna de les contestades siga la correcta, ni seran objecte de penalització.  
La qualificació d'este exercici serà de 0 a 10 punts i s'ha d'obtindre's un mínim de 5 punts per a superar-ho.  
Exercici huité: de caràcter obligatori.  
- Coneixement del valencià  
Consistirà a traduir del valencià al castellà, i viceversa, un text extret per sorteig entre els proposats pel tribunal, que no podrà excedir de mig foli per una cara a doble espai. Els aspirants podran fer ús del diccionari per a la traducció.  
Temps màxim: 2 hores.  
Este exercici es qualificarà de 0 a 4 punts i no tindrà caràcter eliminatori.  
Exercici nové: de caràcter obligatori i no eliminatori.  
- Entrevista personal  
Es realitzarà davant del tribunal qualificador i es valorarà fins un màxim de 3 punts a diferents preguntes formulades als opositors, on es valorarà les solucions per a situacions problemàtiques del lloc de treball oferit en relació amb les seues funcions.   
La qualificació final de l'oposició s'obtindrà sumant les puntuacions obtingudes en els exercicis que consta.  
Fase de concurs  
Valoració de mèrits aportats. Es valoren d'acord amb els criteris següents:  
a) Coneixements oficials del valencià: fins un màxim d'1,00 punt:  
· Coneixements orals: 0,25 punts.  
· Grau elemental: 0,50 punts  
· Grau mitjà: 0,75 punts.  
· Grau superior: 1,00 punt.  
b) Coneixements d'altres idiomes:  
· Coneixements orals: 0,25 punts.  
· Grau elemental: 0,50 punts  
· Grau mitjà: 0,75 punts.  
· Grau superior: 1,00 punt.  
c) Haver superat tots els exercicis i proves d'oposicions per a agent de la policia local, funcionari de carrera, en ajuntaments de la Comunitat Valenciana: fins un màxim d'1,00 punt.  
d) Per haver prestat servicis en lloc d'agent de la policia local en este ajuntament a raó de 0,10 per mes treballat i a la resta de municipis de la Comunitat Valenciana o en les forces de seguretat de l'Estat, a raó de 0,05 per mes treballat, fins un màxim de 2,00 punts.  
e) Acreditar documentalment per haver realitzat cursos en centres oficials de la Comunitat Valenciana en matèria de policia local, degudament valorats pel tribunal qualificador fins un màxim d'1 punt.  
7. Llista d'aprovats  
Acabada la qualificació dels aspirants, el tribunal publicarà la llista d'aprovats per ordre de puntuació. Els cinc aprovats amb la major puntuació seran proposats pel tribunal per a l'adjudicació de les places convocades. Si haguera més aspirants que hagueren superat el procés i no hagueren obtingut plaça passaran a formar part de la borsa d'ocupació.  
8. Curs selectiu  
El tribunal formularà la proposta a la presidenta de la corporació dels aspirants que, havent superat les fases d'oposició, prèvia la presentació de la documentació exigida en estes bases, hagen de superar en l'Institut Valencià de Seguretat Pública un curs de caràcter selectiu, de contingut teoricopràctic, el curs selectiu constarà de dues fases: una, de formació i selecció en l'Institut Valencià de la Seguretat Pública, amb una duració de 700 hores lectives i una altra, de pràctiques, que es faran al municipi que es determina en estes bases, amb una duració de dos mesos.  
Els aspirants proposats s'incorporaran a l'Institut Valencià de Seguretat Pública per a fer el primer curs que es convoque. La qualificació d'este correspondrà a l'Institut Valencià de Seguretat Pública.  
Superat el curs teoricopràctic, l'Institut Valencià de Seguretat Pública en formularà la proposta de nomenament, si s'escau, a l'Alcaldia, tot indicant la puntuació o les qualificacions obtingudes, a l'efecte del seu nomenament.  
La qualificació del curs, tant el període teoricopràctic com de les pràctiques, correspon a l'Institut Valencià de Seguretat Pública, i la seua valoració es realitzarà amb base a criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds enfront del professorat i resta d'alumnes i tots els aspectes de l'actuació de l'aspirant que siguen necessaris per a valorar-ne la capacitat per a una prestació adequada de les funcions atribuïdes al lloc.  
En el supòsit que l'aspirant no supere el curs selectiu, l'Institut Valencià de Seguretat Pública, comunicarà esta circumstància a l'Alcaldia, i l'aspirant podrà incorporar-se al curs immediatament posterior. Si no supera este curs, perdrà el dret a participar en el procés selectiu instat, que s'entendrà acabat a l'efecte de poder convocar de nou la plaça no coberta.  
Per a la realització del curs teoricopràctic l'aspirant serà anomenat funcionari en pràctiques de l'Ajuntament de Monforte, amb els drets inherents a esta situació i percebrà a càrrec de l'Ajuntament les retribucions íntegres del lloc al que aspira.  
9. Presentació de documents  
Segons allò que s'ha assenyalat en les bases generals.  
10. Nomenament  
Segons allò que s'ha assenyalat en les bases generals.  
11. Incidències  
Segons allò que s'ha assenyalat en les bases generals.  
12. Recursos  
Segons allò que s'ha assenyalat en les bases generals.  
13. Publicació  
Les presents bases de la convocatòria per a la provisió de llocs vacants, es publicaran en el Butlletí Oficial de la Província d'Alacant i en el Diari Oficial de la Comunitat Valenciana i el seu extracte en el Boletín Oficial del Estado, i se'n comunicarà el text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de policia locals de la Comunitat Valenciana.  
14. Legislació aplicable  
De forma supletòria s'aplicarà el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en l'administració Local; Decret 117/1991, de 26 de juny, del Consell de la Generalitat Valenciana, pel qual s'aprova, el barem general d'aplicació als concursos de mèrits per a la provisió de llocs de treball; i Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, i Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories dels policies locals i auxiliars de policia local de la Comunitat Valenciana (DOGV núm. 3988, de 27.04.2001).  
Annex I  
Proves psicotècniques  
El contingut de les proves psicotècniques s'ajustarà al barem que s'indica, en atenció als factors que s'han de mesurar en el procés de selecció, d'acord amb el que disposa l'Ordre de 5 de desembre de 1994.  
1. Aptituds mentals  
Raonament verbal. Com el seu nom indica, constituïx una mesura de l'aptitud per a comprendre conceptes, expressats a través de la paraula. Valora més la capacitat per a abstraure, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
Raonament abstracte. Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.  
Rapidesa i precisió perceptiva. És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot valorar l'aptitud o capacitat per a concentrar-se en tasques la principal característica del qual és la rapidesa perceptiva, juntament amb l'atenció continuada.  
Agilitat mental. Capacitat per a comprendre situacions, les relacions que hi existixen, poder copsar les estructures de les dites relacions i tindre un mètode sistemàtic de raonament.  
Memòria visual. Capacitat per a recordar situacions a través del sentit de la vista.  
2. Personalitat  
Sentit de la disciplina i de l'autoritat: conformitat davant de les normes i les demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.  
Sentit de la iniciativa. Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar coses és madura i poc ansiosa; és flexible i segura.  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.  
Autocontrol dels impulsos i emocions: persona amb molt de control de les seues emocions i de la seua conducta en general. Cuidadosa i oberta al social. Evidència el que comunament es coneix com a «respecte a si mateix», té en compte la reputació social.  
Serenitat: persona assossegada, relaxada i tranquil·la.  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi entrega.  
3. Característiques del test aptitudinal. Puntuacions decils  
- Raonament verbal 3.5  
- Raonament abstracte 3  
- Rapidesa i precisió perceptiva 3.5  
- Atenció i resistència a la fatiga 3.5  
- Agilitat mental 3  
- Memòria visual 3.5  
4. Característiques de la valoració actitudinal  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa, els següents:  
1. Autocontrol.  
2. Serenitat.  
3. Capacitat empàtica i maneig de les relacions interpersonals.  
4. Sentit de la disciplina i de l'autoritat.  
5. Desenvolupament de conductes corporatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualssevol altres d'anàloga significació als anteriorment indicats.  
A més, ha de fer-se una anàlisi global de l'estructura de la personalitat, i en el cas de no ajustar-se al perfil establit, si el tècnic i tribunal ho consideren oportú abans de l'eliminació de l'opositor, les dites proves han de contractar-se per mitjà d'entrevista a càrrec del tècnic.  
La qualificació dels exercicis psicotècnics serà d'apte o no apte, havent de superar com a mínim l'aspirant, en el cas dels factors aptitudinals 4 dels 6 factors a mesurar, havent de superar en tots els casos el factor d'agilitat mental.  
Annex II  
Temari  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol, classe i forma d'Estat. Organització territorial de l'Estat. La Corona: funcions constitucionals del Rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució; la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les Competències. Administració de Justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia.  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local / ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació dels policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació dels policies locals de la Comunitat Valenciana. El registre de policies locals. Sistema retributiu dels policies locals de la Comunitat Valenciana. Premis i distincions.  
Grup III. Dret penal, policia administrativa i sociologia  
Tema 21. El Codi penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces, coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.  
Grup IV. Policia de tràfic i circulació  
Tema 31. El tràfic i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. La normativa sobre trànsit i circulació de vehicles de motor i seguretat viària: la llei de bases i el seu text articulat. Tipificació de les principals infraccions. Infraccions de tràfic que constituïxen delicte. El codi de circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de tràfic. Fases del procediment i contingut. Mesures cautelars: immobilització de vehicles. Retirada de vehicles en la via.  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes, i fases. Actuacions de la policia local en accidents de tràfic: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Temes sobre l'entorn soci local  
Tema 41. Història de Monforte.  
Tema 42. Organització del municipi de Monforte. Aspectes socials i econòmics.  
Tema 43. La població de Monforte. Composició i moviments poblacionals.  
Tema 44. El terme municipal de Monforte. Característiques i distribució territorial.  
Annex concurs de mobilitat  
Condicions dels aspirants per a proveir dues places d'agents de la policia local per mitjà de concurs de mobilitat.  
a) Ser funcionari de carrera integrat en la subescala de servicis especials, agent del cos de la policia local, en qualsevol dels municipis de la Comunitat Valenciana.  
b) Haver romàs almenys dos anys com a funcionari de carrera en el lloc de treball des del qual concursa.  
c) No faltar menys de cinc anys per a passar a la situació de segona activitat.  
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria, de conformitat amb el quadre d'exclusions mèdiques establit en estes bases.  
e) No trobar-se suspés en ferm ni inhabilitat per a l'exercici de funcions públiques. Si es produïx la suspensió o inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.  
g) Qualsevol altre requisit que s'establisca per a la mobilitat dels funcionaris de la policia local.  
En les instàncies per al concurs el torn de mobilitat els mèrits que s'al·leguen documentats, han de presentar-se juntament amb la instància, original o fotocòpia compulsada, i han d'estar referits a la data de terminació del termini de presentació d'instàncies.  
Una vegada transcorregut el termini de presentació d'instàncies, les instàncies formulades seran vinculants per al peticionari i el destí adjudicat serà irrenunciable, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas haurà de comunicar-se esta circumstància a este ajuntament.  
Concurs de mobilitat. En primer lloc es procedirà al desenvolupament del concurs per torn de mobilitat. Prèviament a la valoració dels mèrits al·legats, els aspirants han de superar un reconeixement psicotècnic i mèdic, d'acord amb els criteris i els barems establits reglamentàriament.  
El tribunal procedirà a la valoració dels mèrits aportats per cada aspirant, d'acord amb el barem següent:  
1. Titulació acadèmica:  
Fins un màxim de 15 punts.  
a) Grup A:  
- Doctor: 8 punts.  
- Llicenciat o equivalent: 6 punts.  
b) Grup B:  
- Diplomat universitari o equivalent: 5 punts.  
Altres titulacions:  
- Diplomat superior criminologia: 4 punts.  
- Títol de criminologia (3 anys): 3 punts.  
No es valoraran com a mèrits aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat, només se'n computaran una.  
2. Grau personal:  
S'adjudicarà un màxim de tres punts per la possessió d'un determinat grau personal consolidat dins de la carrera administrativa de la manera següent:  
- Per posseir un grau personal superior de nivell del lloc sol·licitat: 3 punts.  
- Per posseir un grau personal igual de nivell del lloc sol·licitat: 2 punts.  
- Per posseir un grau personal inferior de nivell del lloc sol·licitat: 1 punt.  
3. Antiguitat:   
Fins a un màxim de 20 punts:  
- Per cada any d'antiguitat en la mateixa escala i categoria de la policia local o superior: 1,50 punts.  
- Per cada any d'antiguitat i categoria inferior de la policia local: 1 punt.  
- Per cada any d'antiguitat prestat en qualsevol administració pública: 0,50 punts per any complet, fins un màxim de 10 punts.  
4. Altres mèrits:  
Fins a un màxim de 15 punts:  
- Coneixements del valencià acreditat amb certificat oficial de la Junta Qualificadora de Coneixements de Valencià:  
Coneixements orals: 0,50 punts.  
Certificat del grau elemental: 0,75 punts.  
Certificat del grau mitjà: 1,00 punts.  
Certificat del grau superior: 1,50 punts.  
Coneixements d'un o més idiomes acreditats documentalment, per mitjà de certificació expedida per facultat o escola oficial reconeguda, 3 punts per cada u.  
5. Cursos organitzats per l'Institut Valencià de Seguretat Pública o organismes anàlegs:  
Fins a un màxim de 50 punts.  
- Per la realització de cursos organitzats pel Ministeri de l'Interior (o altres ministeris, relacionats amb la funció policial i ajustats al següent barem), l'Institut Valencià de Seguretat Pública o organismes anàlegs o en escoles de policia de les corporacions locals i reconeguts per l'Institut Valencià de Seguretat Pública, ajustats al barem següent:  
Nre. Hores Diploma Certificat Cert. Aprov.   
 Assistència Aprofitament Excel·lent  
De 20 A 50 H. 0.50 1 2  
De 51 a 100 h. 1 2 4  
De 101 a 150 h. 2 3 6  
De 151 a 200 h. 3 4 8  
De 201 a 250 h. 4 5 10  
Més de 250 h. 5 7 14  
Quan es tracte de cursos de duració inferior a la mínima avantdita, la puntuació d'estos vindrà donada per la suma del còmput d'hores i/o assistències d'estos cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament o aprofitament excel·lent segons els casos, no seran puntuables si ja es van tindre en compte a l'efecte de titulació acadèmica per a promoció interna.  
6. Així mateix, es valoraran els coneixements en administració i gestió de recursos humans i informàtica. De la mateixa manera, es valoraran els títols de socorrista aquàtic, primers auxilis, curs de submarinisme, arts marcials, defensa personal i altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc. La puntuació màxima no podrà superar els 4 punts.  
7. Entrevista personal: es realitzarà davant del tribunal qualificador, i es valorarà fins un màxim de 9 punts amb el contingut i puntuació que s'assenyala:  
Coneixements del terme municipal, guia de carrers, organització i administració municipal i altres de particular interés per a la policia local de l'ajuntament convocant: fins un màxim de 3 punts.  
Valoració i comprovació de l'aptitud, eficàcia, iniciativa i experiència professional del concursant en activitats anteriors: fins un màxim de 6 punts.  
No seran citats per a fer l'entrevista aquells aspirants la puntuació dels quals sumats els mèrits amb el màxim possible de l'entrevista no aconseguixen com a mínim 15 punts.  
L'ordre de prioritat per a l'adjudicació de la plaça convocada el donarà la major puntuació total obtinguda a la vista dels mèrits al·legats. En el cas d'empat s'acudirà per a dirimir-lo, a la major puntuació dels cursos realitzats. En cas de persistir l'empat s'acudirà a la data de naixement, adjudicant-se la plaça, al sol·licitant de menor edat.  
Monforte, 20 de juny de 2007.- L'alcaldessa: Antonia Cervera Carrasco.